คือมีต่อมน้ำเหลืองโตข้างคอมาปีกว่า ขนาดเกือบเซน ผลออกมาเป็น reactive hyperplasia หมายความว่ามีเชื้อมะเร็งอยู่ในร่างกายรึปล่าวคะ อ่านเจอในเวปว่าอาจเกิดจากเชื้อมาะเร็งลามมา เจ้าของไข้ไม่นัดทำอะไรต่อแล้วค่ะ บอกว่าไม่เป็นอะไร เครียดมากเลยค่ะ
สวัสดีค่ะ ต่อมน้ำเหลืองโตนั้นอาจเกิดจากต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไป หรือต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลงโดยผลที่ออกมาว่าเป็น reactive hyperplasia น่าจะหมายถึงว่าก้อนโตจากการมีเชื้อโรคมากระตุ้น คือเป็นต่อมน้ำเหลืองที่โตขึ้นโดยไม่น่าจะมีสาเหตุมาจากเนื้องอกเนื้อร้ายค่ะแนะนำสังเกตอาการ ถ้าก้อนยังโตอยู่ ไม่ยุบลง ควรกลับไปพบแพทย์ที่ดูแลโดยตรงเพื่อตรวจดูอีกครั้งค่ะ